cyanic-selkie/wikianc huggingface dataset:
Stalo vaidmenų žaidimas
Nepriklausomi leidėjai
„Nepriklausomus“ žaidimus kuria nepriklausoma žaidimų bendruomenė arba asmenys, kurie gali tapatintis arba nesitapatinti su šia bendruomene. Paprastai jie leidžiami savarankiškai arba juos leidžia kolektyvinė mažų leidėjų grupė. Nepriklausoma vaidmenų žaidimų bendruomenė dažnai gamina charakteringus ir savitus žaidimus. Kai kurie nepriklausomi leidėjai dažnai atsisako trijų pakopų platinimo modelio ir pardavinėja tiesiogiai internete ir konferencijose arba tiesiogiai parduotuvėse, tačiau daugelis naudojasi platinimo paslaugomis. Riba tarp „nepriklausomų“ ir „pagrindinių“ leidėjų geriausiu atveju yra miglota. Įvairūs apibrėžimai reikalauja, kad komerciniai, dizaino ar koncepciniai žaidimo elementai išliktų kūrėjo kontrolėje, arba kad žaidimas būtų kuriamas ne korporacijos aplinkoje, arba būtų platinamas nepriklausomai nuo tripakopės mažmeninės prekybos struktūros.
Stalo vaidmenų žaidimai Lietuvoje
1992 m. spalio mėn. išleistos pirmojo lietuviško vaidmenų žaidimo „Kariai ir magai“ taisyklės. Parengė K. Beitas, redaktorius G. Beresnevičius. 1994−1996 m. K. Beitas paruošė II kartos papildytas ir išplėstas taisykles. 2003 m. A. Urbanavičius, perėmęs K. Beito surinktą medžiagą, paruošė III kartos taisykles. 2005 m. buvo paruoštas ir „Lengvas taisyklių rinkinys“, skirtas pradedantiems žaidėjams. 2008 m. ėmė veikti „Kariams ir magams“ bei kitiems vaidmenų žaidimas skirta svetainė.
Elena Cucci
Elena Kuči (g. 1983 m. gegužės 21 d. Trenjage) – italų aktorė.
Chelmo gubernija (Ukraina)
Chelmo gubernija – Ukrainos valstybės administracinis vienetas, kuris buvo įkurtas Voluinės gubernijos vakaruose. Gubernija buvo įkurta atsistatydinus Ukrainos etmonui Pavlui Skoropadskiui, kai Centrinių valstybių ginkluotosios pajėgos pradėjo masinį pasitraukimą iš okupuotų teritorijų.
Kitaip nei prieš Pirmąjį pasaulinį karą sukurta pirminė Chelmo gubernija, naujoji teritorija buvo sukurta daugiausia iš pietinės Gardino gubernijos dalies ir rytinės buvusios Sedlcų gubernijos dalies.
Ukrainos valdžiai nepavyko įsitvirtinti pietinėje gubernijos dalyje ir nuo 1918 m. gruodžio pradžios visa gubernija buvo okupuota Lenkijos kariuomenės.
Elena Cucci
Biografija
2004 m. ji nusifilmavo televizijos reklamoje, o 2008 m. debiutavo kine, juostoje „Marcello Marcello“. Vėliau sekė vaidmenys teatre, kine, taip pat televizijoje. 2017 m. nusifilmavo šalyje didelio populiarumo sulaukusioje juostoje „Mister Felicita“.
Ežeriukas (Trakų r.)
Ežeriukas – ežeras Lietuvoje, Trakų rajone, 9 km į pietus nuo Trakų. Ežero ilgis iš šiaurės vakarų į pietryčius – 0,43 km, plotis – iki 0,32 km. Altitudė 138,6 m. Krantai žemi, tik šiaurinis krantas aukštas, apaugę medžiais ir krūmais. Vakarinėje ir pietinėje pakrantėje auga miškeliai, į šiaurę ir pietryčius plyti dirbami laukai. Ežerą iš šiaurės į pietus prateka Aluonos upė (Luknos intakas), vakaruose įteka upelis iš netoliese telkšančio Ilgučio ežero. Šalia įsikūrę Aluonos ir Bugeluvkos kaimai.
Eden Park
Eden Park – daugiafunkcis stadionas, esantis Oklande, Naujojoje Zelandijoje. Stadione telpa 48276 žmonių. Namų rungtynes žaidžia Auckland cricket team kriketo klubas, bei Auckland Rugby Union ir Auckland Blues regbio klubai.
Istorija
1900 m. stadionas oficialiai atidarytas. 1913 m. stadionas atnaujintas, pritaikytas kriketo varžyboms, sėdimų vietų skaičius išaugo iki 2500 žiūrovų. Vėliau stadionas renovuotas dar keletą kartų išplečiant žiūrovų skaičių.
Varžybos
1950 m. stadione vyko Sandraugos žaidynės.
Vėjo nublokšti (romanas)
Vėjo nublokšti – 1936 m. romantinės dramos Margaret Mitchell romanas. Tai vienintelis autorės romanas. Margaret Mitchell kūrinį rašė apie 10 metų. „Vėjo nublokšti“ laikoma viena populiariausių visų laikų knygų, kurios parduota daugiau nei 30 milijonų kopijų, tapusi bestseleriu, įtraukta į Le Monde 100 amžiaus knygų sąrašą. Žurnalo „Time“ įtraukta į geriausių anglų kalba parašytų romanų 1923–2005 m. šimtuką.
Eden Park
Varžybos
Eden Park stadione 2011 m. rugsėjo–spalio mėnesiais vyko VII pasaulio regbio čempionato varžybos.
Vėjo nublokšti (romanas)
Veiksmas vyksta JAV, Džordžijos valstijoje (daugiausia Atlantoje, Džonsbore), kai šalį drebina JAV pilietinis karas ir dar apie dešimtmetį po jo. Pagrindinė herojė – didžiulės plantacijos, pavadintos Tara, savininko dukra Skarlet O‘Hara.
Eden Park
Varžybos
2023 m. stadione vyko 2023 m. FIFA moterų pasaulio taurės varžybos.
Vėjo nublokšti (romanas)
Pavadinimas
Iš pradžių knygą norėta pavadinti paskutiniąja romano eilute „Rytoj bus kita diena“ („Tomorrow is another day“), tačiau leidėjas pastebėjo, kad tuo metu jau buvo keletas knygų labai panašiais pavadinimais, taigi jis paprašė autorės sugalvoti kitą. Taip buvo pasirinktas „Vėjo nublokšti“ („Gone with the wind“).
Pirma dalis
Veiksmas prasideda Taroje, didžiulėje plantacijoje Džordžijos valstijoje. Skarletė O‘Hara tingiai flirtuoja su Brentu ir Stiuartu Tarltonais – dvyniais, gyvenančiais gretimoje plantacijoje. Broliai kalba apie artėjantį karą, kuris Skarletei visai neįdomus. Beplepant dvyniai užsimena, kad Ešlis Vilksas, vyras, kurį Skarletė jau seniai slapta myli, ruošiasi vesti savo pusseserę Melaniją Hamilton, paprastą ir geraširdę ledi iš Atlantos. Skarletės tėvas Džeraldas O‘Hara patvirtina, kad Ešlis išties ketina vesti Melaniją. Jis taip pat įspėja Skarletę, kad ji ir Ešlis vienas kitam visai netinka ir paragina atkreipti dėmesį į kitus galimus jaunikius.
Skarletė jaučiasi labai nelaiminga, tačiau suvokia, kad Ešlis, matyt, nieko nežino apie jos jausmus, todėl ir ruošiasi vesti kitą. Ji ketina priversti Ešlį pavydėti, o tai ji padarys, rodydama be galo daug dėmesio kitiems vyrams barbekiu vakarėlio, vyksiančio Ešlio namuose – Vilksų plantacijoje Dvylika Ąžuolų, metu ir tik tada prisipažins, kad jis jai brangiausias iš visų. Tarp Skarletei besimeilinančių džentelmenų yra ir Melanijos brolis Čarlzas Hamiltonas ir būsimas Skarletės sesers Sjūlinos O‘Haros jaunikis Frenkas Kenedis. Vis dėlto viskas vyksta visai ne pagal planą. Kai Skarletė pasikviečia Ešlį pasikalbėti dviese bibliotekoje ir prisipažįsta jam meilėje, Ešlis patvirtina irgi ją mylįs, bet vis tiek vesiąs Melaniją. Skarletė skelia Ešliui antausį ir šis išeina, o ji pratrūkusi čiumpa vazą ir sviedžia ją per kambarį. Tačiau kambaryje ji ne viena. Jausmingą sceną stebėjo nepastebimai ant sofos ilsėjęsis nepageidaujamasis, prastos reputacijos Retas Batleris. Visa nustėrusi Skarletė išrėžia šiam, kad jis – ne džentelmenas, tuo tarpu Retas atsako jai tuo pačiu, sakydamas, kad ji – ne ledi. Tačiau vyriškį pakeri Skarletės charakteris. Taip susipažįsta Skarletė ir Retas ir taip prasideda visa istorija.
Vėliau tą pačią dieną, kai žinia apie tai, kad Linkolnas šaukia kariuomenę, pasiekia ir Dvylika Ąžuolų, o vyrai vakarėlyje ima džiūgaudami ruoštis vykti į karą, Skarletė impulsyviai sutinka tekėti už Čarlzo Hamiltono, vis dar tikėdamasi priversti Ešlį pavyduliauti.
Greitai įvyksta dvejos vestuvės. Skarletė gailisi priėmusi tokį sprendimą. Po dviejų mėnesių Čarlzas miršta nuo tymų ir plaučių uždegimo karo stovykloje, net neturėjęs galimybės pabūti karo lauke. Gedėdama Skarletė priversta vilkėti juodus drabužius ir nevaikščioti į jokius vakarėlius ar žmonių susibūrimus.
Skarletė pasipiktinusi griežtomis gedulo taisyklėmis, ritualais. Jai atrodo nepakeliama visus metus dėvėti vien juodus, nė kiek nepragažintus rūbus, sėdėti daugiausia namie ir nedalyvauti viešajame gyvenime. Skarletei gimsta sūnus, kurį ji pavadina Veidu Hemptonu. Skarletė jaučiasi nelaiminga dėl didžiulio nuobodulio ir visai nenorėtos motinystės, o ne dėl vyro mirties. Jos motina Elina O‘Hara, matydama nelaimingą dukrą, išsiunčia ją į Atlantą pas senyvą Čarlzo tetą Pitipetę ir kartu su ja gyvenančią Melaniją, tam kad ši atsigautų.
Antra dalis
Atlantoje Skarletė vėl sutinka Retą Batlerį. Jis ima tariamai svečiuotis pas tetą Pitipetę, kadangi gedinčioms našlėms nevalia priimti namuose vyrų. Teta Pitipetė Reto draugijoje jaučiasi nejaukiai, tačiau Melanija įsitikinusi, kad jis – puikus žmogus. Reto aštrus liežuvis ir sarkazmas siutina ir kartu žavi Skarletę, nors ji ir toliau slapčia svajoja apie Ešlį. Kai šis grįžta per Kalėdas iš karo namo, Skarletė darkart atskleidžia jam savo jausmus, tikėdamasi, kad Ešlis palūš ir atsakys jai tuo pačiu, tačiau Ešlis nori pasikalbėti su Skarlete jam svarbesniu reikalu. Nujausdamas artėjančią karo pabaigą ir Pietų pralaimėjimą, jis priverčia Skarletę prižadėti, kad ši prižiūrės Melaniją, kol jo nebus šalia. Skarletė aklai prižada. Kai Ešlis susiruošia grįžti į atgal į karą, Skarletė desperatiškai puola šiam ant kaklo ir jie aistringai pasibučiuoja. Skaletė pravirksta, darkart pakartodama, kaip stipriai ji jį mylinti ir kad ji ištekėjo už Čarlzo tik tam, kad įskaudintų Ešlį. Ešlis nieko neatsako ir, ištrūkęs iš jos glėbio, išskuba, palikdamas Skarletę.
Melanija pastoja. Pasklinda kalbos, kad Ešlis negyvas, tačiau vėliau paaiškėja, kad jo tiesiog niekas negali rasti. Retui pasiseka sužinoti, kad Ešlis kali jankių kalėjime.
Trečia dalis
Karo frontas sparčiai ritasi pietų link. Kai jankiai galų gale ima atakuoti Atlantą, visi ima evakuotis iš miesto. Teta Pitipetė išvyksta į Meikoną pas savo giminaičius, tuo tarpu Skarletė, Melanija, Veidas ir tarnaitė Prisė lieka namuose. Skarletę aplanko Retas, siūlydamas šiai būti jo meiluže. Įžeista Skarletė atsisako.
Daktaras Midas uždraudžia Melanijai ir Skarletei išvykti, nes Melanija netrukus gimdys. Mieste neliko nieko, kas galėtų padėti, todėl Skarletė pati priima kūdikį, tuo tarpu jau visai šalia miesto esančios fronto linijos griausmas girdisi vis labiau. Po ilgo ir komplikuoto gimdymo daug kraujo netekusi Melanija jaučiasi labai silpna. Skarletė sužino, kad konfederatų armija palieka miestą, o jankiai jau tuoj bus čia, todėl ji liepia Prisei surasti Retą. Ji tikisi, kad Retas padės jiems visiems ištrūkti iš miesto. Jis atvyksta. Visi, Retas, silpna Melanija, jos kūdikis, vardu Bo, Prisė, Veidas ir Skarletė, išvyksta iš miesto, tačiau Retas juos netikėtai palieka, pajutęs pareigą galų gale eiti į karą ir kovoti už Pietus. Prieš palikdamas jis pabučiuoja Skarletę ir prisipažįsta ją mylįs, tačiau ši supykusi jį atstumia.
Grįžusi į Tarą, Skarletė randa nuniokotą plantaciją: padegti pasėliai, apiplėštas namas, pavogti gyvuliai, o dauguma vergų pabėgę. Negana to, mirė jos motina, tėvas, nepakėlęs tokio smūgio, išprotėjo, o seserys vis dar sirgo šiltine, liga, kuri ir nusinešė Elinos O‘Haros gyvybę. Skarletė supranta, kad tik nuo jos vienos priklauso, ar Tara atsigaus ir toliau gyvuos. Stengdamasi prikelti ūkį, Skarletė dirba it vergė, tuo tarpu visa šeima badauja. Skarletė suvokia savo atsidavimą ir ištikimybę Tarai. Vieną dieną į Tarą užklysta jankis, tikėdamasis pagrobti tai, kas dar liko šiuose namuose napagrobta, o pamatęs Skarletę panori ją išniekinti. Skarletė jankį nušauna. Vis dar silpna Melanija, išgirdusi šūvį, atskuba Skarletei į pagalbą. Skarletė pirmąkart pajunta savo brolienei palankumą ir draugiškumą. Moterys apieško negyvo kario kišenes ir kuprinę, o po to, prisiekusios viena kitai, kad niekam apie incidentą nepasakos, palaidoja jį kieme po medžiu.
Prabėgus keliems mėnesiams, Tarą pasiekia žinia, kad karas baigtas. Konfederacija galutinai nugalėta. Sužeisti, nuvargę, likę gyvi kariai patraukia namo. Keletas tokių pakeliui sustoja ir Taroje, prašydami maisto ir nakvynės. Taip Taroje atsiranda Vilas Bentinas, kurį jauniausioji Skarletės sesė Kerina O‘Hara noriai slaugo. Pagijęs Vilas pasilieka Taroje ir imasi ūkio reikalų, taip nuimdamas dalį didžiulės naštos nuo Skarletės pečių. Sjūlinos būsimas jaunikis Frenkas Kenedis prašo Skarletės jos sesės rankos. Skarletė sutinka.
Tuo tarpu Ešlis parašo Melanijai laiškelį, pranešdamas, kad kalėjo jankių kalėjime ir kad netrukus grįš namo. Vieną dieną jis pasirodo kelyje į Tarą. Melanija ir Skarletė išskuba jo sutikti, tačiau Vilas sustabdo Skarletę, sakydamas: „Nesugadink jiems šios akimirkos“. Skarletė nenoriai sutinka, tačiau giliai širdyje be galo džiaugiasi Ešlio sugrįžimu.
Ketvirta dalis
Sąjunga Tarai smarkiai pakelia mokesčius. Prislėgta Skarletė, ieškodama paguodos, užklumpa malkas kapojantį Ešlį. Ji sielojasi dėl Taros, dėl visos susiklosčiusios padėties ir prašo Ešlio pabėgti kartu su ja. Kai ji pravirksta, Ešlis ją apkabina. Prašydamas nustoti verkti, Ešlis pabučiuoja Skarletę. Jis prisipažįsta vis dar ją mylįs, tačiau jis niekada negalėtų palikti Melanijos ir savo vaiko. Skarletė rauda, kad, jei ji neturi Ešlio, jai jau niekas nebesvarbu. Tuomet Ešlis sugriebia saujelę raudonos Džordžijos žemės, įspraudžia ją Skarletei į delną ir primena jai, kad ji vis dar turi Tarą.
Pasiryžusi žūtbūt išsaugoti Tarą, Skarletė išvyksta į Atlantą prašyti Reto pinigų, pasiruošusi priimti jo anksčiau teiktą pasiūlymą tapti jo meiluže. Skarletė liepia Motinėlei (ištikimai jos šeimos auklei) pasiūti jai suknelę iš puošnių užuolaidų, tam, kad atrodytų pasiturinti prieš Retą. Pasirodo, Retas sėdi kalėjime, todėl Skarletė nuskuba ten neva norėdama paprasčiausiai jį aplankyti. Skarletė rodo Retui simpatiją, kuria Retas Batleris tiki tol, kol pamato sudiržusias ir sugrubusias nuo juodo darbo jos rankas. Supykęs dėl melo, Retas atrėžia, kad neduotų jai pinigų, net jei norėtų. Įžeista Skarletė palinki jam būti pakartam.
Tik išbėgusi iš kalėjimo, Skarletė kaktomuša susiduria su Frenku Kenedžiu, dabar klestinčios parduotuvės savininku. Skarletei į galvą šauna nauja idėja: ji priverčia Frenką patikėti, kad nekantrioji Sjūlina nebegali jo ilgiau laukti ir išteka už kito. Frenkas, prislėgtas tariamos Sjūlinos išdavystės, negali nepastebėti Skarletės. Jis neatsispiria jos žavesiui, veda ją ir parūpina pinigų mokesčiams. Kai Retą paleidžia iš kalėjimo, jis paskolina Skarletei dar pinigų tam, kad ši nusipirktų lentpjūvę, kuri, Skarletės manymu, duotų didžiulį pelną, nes po karo visi skuba atsistatinėti namus. Tiesa, Retas pamini vieną sąlygą – tie pinigai nebus skirti padėti Ešliui Vilksui.
Skarletės nusiminimui, ji ima lauktis Frenko vaiko. Nesigėdydama viešai pasirodyti nėščia ir sėkmingai sukdama savo verslą, Skarletė užsitraukia „Senosios gvardijos“ (ištikimų patriotų, neatsisakančių ikikarinio gyvenimo būdo pietiečių) rūstybę. Gimusią dukrą Skarletė pavadina Ela Lorena.
Skarletė gauna žinią iš Taros apie savo tėvo mirtį. Atvykusi į laidotuves, ji sužino mirties aplinkybes. Pasirodo, Sjūlina bandė įtikinti sunkiai besiorientuojantį Džeraldą pasirašyti tam tikrą dokumentą, kuriuo jis patvirtinų niekada nepalaikęs Konfederacijos ir niekad nėjęs prieš Sąjungą, tam, kad gautų kompensaciją. Trumpam atgavęs sveiką nuovoką Džeraldas suvokė jos ketinimus, klaikiai įniršo ir išsižadėjo Sjūlinos. Dideliu greičiu jodamas namo, Džeraldas bandė peršokti tvorą, tačiau šis šuolis buvo nesėkmingas ir krisdamas nuo arklio Džeraldas nusisuko sprandą. Žmonės smerkia Sjūliną ir kaltina ją dėl tėvo mirties.
Nepaisant to, kad karštai myli Keriną, Vilas paskelbia savo ketinimą vesti Sjūliną tam, kad sušvelnintų žmonių priešiškumą jai. Tuo tarpu Kerina, negalinti atsigauti po mylimojo Brento Tarltono mirties (kartu su broliu žuvo kare), užsidaro vienuolyne.
Skarletė dažnai viena važinėja į darbą, nepaisydama žmonių perspėjimų, kad šiuo metu vienai moteriai šitaip važinėti labai pavojinga, nes daug laisvųjų negrų nebeturi darbo, o kartu ir gėdos, todėl dažnai užpuldinėja baltąsias moteris. Vieną dieną Skarletę, kaip visada vieną grįžtančią iš darbo, užpuola vargetos baltasis ir juodasis, jai kertant vargingųjų kvartalą. Netikėtai pasirodęs buvęs Taros vergas Didysis Semas apgina buvusią šeimininkę nuo užpuolikų. Norėdami atkeršyti už Skarletės ir kitų moterų užpuolimus, Frenkas, Ešlis ir kiti vietiniai vyrai (Kukluksklano nariai) suplanuoja reidą į vargingųjų kvartalą. Reido metu Frenkas nužudomas, Ešlis sužeidžiamas. Jį ir kitus vyrus nuo patraukimo baudžiamojon atsakomybėn ir mirties bausmės išgelbsti Retas, sukūręs jiems tvirtą alibi. Retas įtikina Gražutę Votling, Atlantos viešnamio savininkę, kad ši patvirtinų, neva visi vyrai tuo metu, kai vyko reidas, buvo jos viešnamyje. Vyriškiai jaučiasi pažeminti tokio „negarbingo“ alibi ir nenori jausti Retui dėkingumo už išgelbėtas gyvybes. Tuo tarpu Retas užsitarnauja dar didesnę Melanijos Vilks pagarbą.
Iškart po Frenko laidotuvių Retas pasiperša Skarletei.
Penkta dalis
Skarletė ir Retas susituokia. Skarletė nuoširdžiai mėgaujasi vedybiniu gyvenimu, kadangi Retas negaili savo turtų ir neapsakomai ją lepina. Retas pastato Skarletei didžiulį prabangų namą. Tuo tarpu „Senoji gvardija“ visiškai atsiriboja nuo Skarletės ir Reto, nes, anot jų, šie bendrauja su jankiais ir pernelyg puikuojasi savo turtais.
Skarletė pagimdo Retui mergaitę Bonę, kuri iš senelio Džeraldo paveldi skaidriai žydras akis, o iš Skarletės – grožį. Retas neapsakomai didžiuojasi, myli ir lepina dukrą.
Vieno pokalbio metu praradęs savitvardą Ešlis užsimena Skarletei, kad jis negali pakelti minties, kad Retas liečia Skarletę. Nudžiugusi, kad Ešlis vis dar jai neabejingas, ir nebenorėdama daugiau išduoti savo meilės jam, Skarletė praneša Retui, kad ji nenori turėti daugiau vaikų ir nuo šiol miegos kitame kambaryje. Retas įniršta, tačiau paklūsta jos valiai. Jis atrėžia Skarletei, kad Atlantoje yra ir daugiau lovų.
Skarletės atstumtas Retas visą savo dėmesį ima skirti dukrai. Jis nusprendžia, kad Bonė turi turėti viską, ko užsimanys ir kad ji turi palenkti Atlantą savo pusėn.
Melanija suplanuoja gimtadienio vakarėlį – siurprizą Ešliui. Ji paprašo Skarletės, kad ši užlaikytų Ešlį lentpjūvėje. Susitikę ten Skarletė iš Ešlis smagiai šnekučiuojasi ir prisimena senus laikus. Užplūdus prisiminimams, Skarletė pravirksta, todėl Ešlis, norėdamas nuraminti, ją apkabina. Tuo tarpu tarpdury netikėtai pasirodo Indija Vilks ir Misis Elsing, kurios neteisingai interpretuoja tai, ką pamatė. Jos greitai paskleidžia naujieną. Vėliau tą vakarą Retas, jau sužinojęs apie dienos įvykius, priverčia Skarletę nueiti į Ešlio gimtadienio vakarėlį apsivilkusią pačią puošniausią ir labiausiai akį rėžiančią suknelę. Niekada negalėjusi ir vis dar negalinti patikėti bet kokiu piktu žodžiu apie Skarletę, Melanija palaiko Skarletę vakarėlio metu ir visiems parodo, kad jokiais gandais apie Skarletę ir Ešlį ji netiki.
FK Znamia Noginsk
Noginsko „Znamia“ futbolo klubas, o trumpai FK „Znamia“ – Rusijos futbolo klubas, įkurtas Noginske.
Vėjo nublokšti (romanas)
Penkta dalis
Tą naktį namie Skarletė randa visiškai girtą Retą. Aklas iš pavydo jis prisipažįsta Skarletei, kad ją myli ir galėtų nužudyti ją, jei tai priverstų ją pamiršti Ešlį. Čiupęs ant rankų, jis nusineša ją į savo kambarį, kur jie praleidžia aistringą naktį. Kitą rytą Skarletė pabunda laiminga ir trokštanti pamatyti savo vyrą, tačiau Retas išvykęs. Jis grįžta po trijų dienų, pranešdamas, kad ruošiasi į ilgą kelionę ir su savimi pasiims Bonę.
FK Znamia Noginsk
Istorija
Klubo ištakos siekia 1911 m. Žaidė mėgėjišku lygmeniu. Buvo pakilę į Antrą divizioną, 1999] m. tapo šių pirmenybių nugalėtojais savo zonoje, bet į antrą pakopą nepakilo. Po kurio laiko pasitraukė iš Antrojo diviziono.
Vėjo nublokšti (romanas)
Penkta dalis
Skarletė sužino, kad vėl laukiasi. Pirmą kartą tai ją labai pradžiugina. Retas ir Bonė grįžta namo po trijų mėnesių kelionės. Skarletė siekia susitaikyti, tačiau Retas ją atstumia. Tuomet ji praneša jam, kad yra nėščia ir kad to vaiko visai nenori. Įskaudintas Retas su panieka atrėžia: „Pralinksmėk. Galbūt patirsi persileidimą“. Supykusi Skarletė puola Retą, tačiau jis išsisuka nuo jos antausio. Skarletė praranda pusiausvyrą ir nugarma laiptais žemyn. Ji patiria persileidimą.
CSMD Diables Noirs
Brazavilio „Club Sportif Multidisciplinaire Diables noirs“, o trumpai vadnamas CSMD Diables Noirs bei „Diables noirs“ – profesionalus futbolo klubas, žaidžiantis aukščiausioje šalies lygoje. Klubas įsikūręs Brazavilyje.
FK Znamia Noginsk
Istorija
2021–2022 m. sezone rungtyniavo Antrame divizione (III pakopa, 3-oji zona) ir liko septynioliktoje vietoje.
Vėjo nublokšti (romanas)
Penkta dalis
Paklaikęs Retas jaučiasi kaltas. Jis dieną naktį sėdi savo kambary ir geria, įsitikinęs, kad nužudė Skarletę. Kai jį aplanko Melanija ir pasako, kad Skarletė jaučiasi jau geriau, jis atveria šiai savo širdį ir išpasakoja viską apie tą didžiulį pavydą, kurį jis jaučia ir kuris privedė prie pastarųjų įvykių. Tačiau jis susilaiko ir neišduoda Melanijai tikrųjų Skarletės jausmų Ešliui.
Laisvės TV
thumb|right|250px|Televizijos logotipas nuo 2016 iki 2020 m. „Laisvės TV“ – internetinė televizija, kurios laidos transliuojamos „YouTube“ platformoje. Tai sutelktiniu finansavimu paremta internetinė televizija. Televiziją įkūrė garsus Lietuvos žurnalistas ir visuomenininkas Andrius Tapinas 2016 m. rugsėjo 11 d.
Vėjo nublokšti (romanas)
Penkta dalis
Po jos ketvirtojo gimtadienio Bonė žūva, bandydama šokti su arkliu per kliūtį (taip, kaip užsimušė Džeraldas O‘Hara). Skarletė kaltina Retą, Retas kaltina save, jie atsisako vienas kitą matyti. Vėliau Skarletė ima gailėtis, kad kaltino Retą, ir beviltiškai trokšta susitaikyti, tačiau tarp jų atsivėrusi gili bedugnė. Toliau jie gyvena kaip nepažįstamieji, kartkarčiais prasilenkiantys koridoriuose.
Laisvės TV
„Laisvės TV“ lėšas televizijos išlaikymui renka „Contribee“ platformoje, televiziją galima remti ir naudojantis „Bitcoin“, „PayPal“ ir „Paysera“ paslaugomis. 2022 m. pabaigoje televizija turėjo daugiau nei 4 tūkstančius rėmėjų, o kas mėnesį žiūrovų skiriama suma siekia apie 26 tūkstančių eurų. 2022 m. pabaigoje „Youtube“ svetainėje „Laisvės TV“ paskyra turėjo 169 tūkstančius prenumeratorių, o jos laidos buvo peržiūrėtos daugiau nei 80 mln. kartų.
Vėjo nublokšti (romanas)
Penkta dalis
Kol Skarletė išvykusi kartu su Veidu ir Ela, ji gauna Reto laišką, kuriame parašyta, kad Melanija labai sunkiai serga. Skarletė parskuba į Atlantą, kur sužino, kad Melanija miršta nuo komplikacijų, kurias sukėlė persileidimas. Gimus Bo, gydytojas buvo ją įspėjęs, kad bandyti susilaukti dar vieno vaikelio jai labai pavojinga, tačiau Melanija visada be galo mylėjo vaikus ir norėjo turėti jų daugiau.
FK Znamia Noginsk
Sezonai
Šaltiniai:
Laisvės TV
Laidos
D. Pancerovo ir B. Davidonytės žurnalistiniai tyrimai – tiriamosios žurnalistikos pagrindus Lietuvoje padėję, bestselerio „Kabinetas 339” autoriai Dovydas Pancerovas ir Birutė Davidonytė vykdys naujus tyrimus, rengs specialias laidas „Laisvės TV” kanale.
Vėjo nublokšti (romanas)
Penkta dalis
Jau visai merdinti Melanija paprašo Skarletės, kad ši padėtų Ešliui ir būtų gera Retui, nes jis ją šitaip myli. Skarletė susiranda Ešlį, norėdama bent kiek jį paguosti. Jis – visai palūžęs. Staiga Skarletei dingteli, kad ji nemyli Ešlio ir niekada nemylėjo. Jis ją traukė, nes buvo nepasiekiamas, ne taip kaip visa kita, ką ji galėdavo gauti tik užsigeidusi.
Laisvės TV
Konfliktai
2016 m. rugsėjį portale tv3.lt pasirodė straipsnis „Nelegaliai veikianti A. Tapino „Laisvės TV“ gali būti užblokuota“. A. Tapinas įsivėlė į žodžių mūšį su TV3, o „Laisvės TV“ komanda kreipėsi į teisininkus bei žurnalistų etikos inspektoriaus tarnybą. Po beveik pusę metų trukusio tyrimo žurnalistų etikos inspektorė įspėjo TV3 paneigti tikrovės neatitinkančią informaciją. Nustatyta, kad teiginiai apie nelegaliai veikiančią A. Tapino „Laisvės TV“ ir jos blokavimą, žemina A. Tapino, kaip projekto kūrėjo, garbę ir orumą.
Vėjo nublokšti (romanas)
Penkta dalis
Skarletė išskuba namo atskleisti savo tikrųjų jausmų Retui. Pasakyti, kad ji nuoširdžiai myli tik jį. Tačiau Retas ją atstumia ir praneša, kad ją palieka. Skarletė apsiverkia ir desperatiškai paklausia: „Tačiau ką aš darysiu? Kur aš dėsiuos?“. Retas atsako: „Jei atvirai, brangioji, man vis tiek“.
CSMD Diables Noirs
Istorija
1950 m. įkurtas klubas. Nuo 1961 m. rungtyniavo aukščiausioje lygoje. Tai buvo pirmasis Kongo Respublikos čempionatas, o klubo ekipa iškovojo titulą. Eilę metų žaidė aukščiausiame divizione. 1998 m. žaidė antrame divizione. 2000 m. sugrįžo į aukščiausią lygą, bet po sezono buvo perkelti į žemesnį divizioną. Nuo 2003 m. rungtyniavo aukščiausioje lygoje.
Daugkartiniai šalies čempionai. Atstovavo Kongo valstybei Afrikos taurių turnyruose.
Pasiekimai
Šalies čempionais tapo 7 kartų. Devynis kartus iškovojo šalies futbolo taurę.
Aukščiausia lyga
Futbolo taurė
Supertaurė
Vėjo nublokšti (romanas)
Penkta dalis
Skarletė priblokšta supratusi savo tikruosius jausmus ir ankstesnio elgesio pasekmes. Ji nusprendžia grįžti į Tarą. Ji vis dėlto pasiryžusi surasti kokį nors būdą susigrąžinti Retą. Romanas baigiasi jos žodžiais: „Galų gale juk rytoj bus jau nauja diena!“
Batlerių šeima
''Pastaba: Filme Skarlet neturėjo vaikų su dviem pirmais savo vyrais. Vienintelis jos vaikas buvo Bonė.''
Vilksų šeima
Pastaba: Filme Indija Vilks buvo įsimylėjusi Čarlzą Hamiltoną ir neapkentė Skarlet, nes jis vedė ją.
Politika
Knygoje vaizdingai aprašytas Atlantos kapituliavimas 1864-aisiais ir visa karo atomazaga. Romanas atitinka tikrąją karo istoriją. Išsamus karo atpasakojimas padėjo knygai 1937 m. laimėti Pulicerio premiją.
Skarletė visgi mano, kad Kukluksklano judėjimas yra pasibjaurėtinas. Jos nuomone, pietiečiai vyrai neturėtų į jį veltis. Nors jai patiko būti guodžiamai ir ginamai dėl to, ką jai teko patirti, Skarletė nenorėjo jankiams suteikti dar vienos priežasties sugriežtinti karinį valdymą Atlantoje, nes tai kenktų jos verslui. Retas taip pat minimas kaip ne itin didelis Klano rėmėjas. Judėjimas vėliau nutrūksta būtent Reto ir Ešlio dėka.
Skarletė išreiškia pažiūras, kurios buvo įprastos tuo laikotarpiu. Keletas pavyzdžių: Bet:
Įtaka
Kadangi keletas romano elementų atitinka tikrus Margaret Mitchell gyvenimo faktus, jos asmeninė patirtis galėjo turėti įtakos kontekstui. Jos supratimas ir nuomonė apie gyvenimą Pilietinio karo laikotarpiu atėjo iš vyresnių giminaičių ir pažįstamų žmonių pasakojimų apie karą, iš lūpų į lūpas perduotų Mitchell ir jos kartai.
Daug tyrėjų mano, kad menka pagarba ir fizinis brutalumas prieš moteris, kuo pasižymėjo Retas Batleris, paremtas Mitchell pirmojo vyro Red Upshaw elgesiu. Rašytoja su juo išsiskyrė, kai sužinojo, kad jis – girtaujantis kontrabandininkas.
Manoma, jog JAV prezidento Teodoro Ruzvelto motina Martha Bulloch Roosevelt galėjo turėti įtakos Skarletės O‘Haros personažui. Ruzvelto biografijos tyrinėtojas David McCullough sužinojo, kad Mitchell, dirbdama reportere „The Atlanta Journal“ leidinyje, kartą ėmė interviu iš vienos iš artimiausių Marthos draugių Evelyn King Williams. To interviu metu ji labai detaliai apibūdino Marthos Bulloch Roosvelt išvaizdą, manieras ir intelektą. Marthos ir Skarletės panašumai – stulbinantys.
George Trenholm – Retas Batleris?
Tai buvo tikra sensacija, kai 1989 m. archeologas iš Čarlstono (Pietų Karolina) E. Lee Spence paskelbė savo įsitikinimą, kad Margaret Mitchell romanas yra stipriai paremtas tikrais faktais ir kad Retas Batleris iš tikrųjų yra George Alfred Trenholm. Kaip ir Retas, Trenholm buvo aukštas, patrauklus laivyno magnatas iš Čarlstono, užsidirbęs milijonus dolerių blokados metu. Ir tikrasis Trenholm, ir išgalvotasis Retas Batleris buvo kaltinami pabėgimu, pasisavinus Konfederacijos turtą, ir buvo įkalinti tuoj po Pilietinio karo.
Savo knygoje „Treasures of the Confederate Coast: The „Real Rhett Butler“ and Other Revelations“ („Konfederatų pakrančių turtai: „tikrasis“ Retas Batleris ir kiti netikėti atradimai“) archeologas Spence pateikia tai, ką žurnalo „Life“ leidėjai pavadino „triuškinančiais įrodymais“, – laivininkystės ir bankininkystės magnatas George Trenholm yra tikrasis Mitchell romano Retas Batleris. Spence knygoje išdėstyti įtikinami argumentai, neigiantys Mitchell nuostatą, neva Retas – tikrų tikriausia išmonė.
Simbolizmas
Keletą pastarųjų metų buvo tyrinėjamas romano „Vėjo nublokšti“ simbolizmas ir mitologiniai archetipai. Skarletė buvo lyginama su senovės graikų tragedijos heroje, besistengiančia taip tvarkyti gyvenimą, kad jis atitiktų visus jos norus ir lūkesčius.
Tęsiniai
Nors Mitchell ir atsisakė parašyti tęsinį, įgaliojimas vis dėlto buvo suteiktas rašytojai Alexandrai Ripley, kuri 1991 m. parašė romaną „Skarletė“ (jį sudarė dvi dalys: „Skarletė 1“ ir „Skarletė 2“).
Buvo manoma, kad autorius Pat Conroy rašys tolesnę dalį, tačiau projektas žlugo.
2000-aisiais autorinių teisių gynėjai bandė sulaikyti Alice Randall leidinį „The Wind Done Gone“. Knygą, kuri atpasakojo istoriją, tačiau šįkart žvelgiant iš vergų pozicijos. Apeliacinis teismas atmetė ieškovo siekį uždrausti knygą, remdamasis tuo, kad knyga yra parodija, kurią gina JAV Konstitucijos Pirmoji pataisa. Vėliau abi šalys sutarė, kad knyga vis dėlto bus išleista. Ji tapo bestseleriu.
2002 m. autorinių teisių gynėjai sustabdė neteisėto leidinio „The Winds of Tara“ (autorė Katherine Pinotti) platinimą, tvirtindami, jog tai – pažeidimas. Istorija pasakoja, kaip Skarletė grįžta į Tarą, kur jos šeima susiduria su dideliais išbandymais. Pabrėžiama, kiek toli Skarletė gali nužengti tam, kad apgintų savo šeimą ir namus. Knyga buvo greitai išimta iš knygynų lentynų. Iki tol jos parduota apie du tūkstančius. 2008 m. australų leidėjas „Fontaine Press“ dar kartą išleido „The Winds of Tara“ išimtinai tik vietinei rinkai, išvengdamas JAV autorinių teisių gynėjų įsikišimo.
Kiti žinomi oficialūs ir ne „Vėjo nublokšti“ tęsiniai ar papildymai, pasakojantys apie Skarletės O’Haros ir Reto Batlerio gyvenimą:
Inscenizacijos
Pastatyta daug spektaklių, miuziklų ir kino filmų. Garsiausias – 1939 m. filmas „Vėjo nublokšti“, kuriame pagrindinius vaidmenis atliko Clark Gable ir Vivien Leigh.
FK Znamia Noginsk
Žaidėjai
Atnaujinta: 2021 m. rugpjūčio 16 d.
Hideki Yukawa
Hidekis Jukava (, 1907 m. sausio 23 d. Tokijuje – 1981 m. rugsėjo 8 d. Kiote) – japonų fizikas, Nobelio fizikos premijos laureatas (1949 m.) už mezonų egzistavimo prognozę remiantis teoriniais darbais apie branduolines jėgas. Jukava buvo pirmasis Japonijos pilietis, gavęs Nobelio premiją.
Biografija
Gimė 1907 m. Tokijuje, intelektualų šeimoje. Jo tėvas buvo geologijos profesorius. 1928 m. baigė studijas Kioto universitete, o 1938 m. įgijo fizikos mokslų daktaro laipsnį Osakos universitete. Po doktorantūros sugrįžo į Kioto universitetą, iki 1970 m. ėjo teorinės fizikos profesoriaus pareigas. 1948–1949 m. vienerius metus praleido Prinstono universitete, o 1949–1953 m. vykdė tyrimus Kolumbijos universitete. Nuo 1953 m. vadovavo Kioto universiteto Fundamentaliosios fizikos tyrimų institutui.
Dar bestudijuodamas 1935 m. paviešino hipotezę, kad jėga, atomų branduoliuose rišanti protonus ir neutronus, atsiranda dėl dalelių pasikeitimo. Jukava tas daleles pavadino mezonais ir teoriškai apskaičiavo jų savybes. Eksperimentais mezonų egzistavimas buvo įrodytas tik po 12 metų – 1947 m. Šiuo metu žinoma, kad Jukava savo tyrimuose identifikavo vieną iš mezono tipų – π mezonus, dar vadinamus pionais. Už padarytas įžvalgas šioje srityje Jukava 1949 m. buvo apdovanotas Nobelio fizikos premija.
Pazopanibas
Pazopanibas – tirozinkinazės inhibitorius, vaistas, skiriamas išplitusio ar metastazavusio inkstų vėžio, sarkomos ir kiaušidžių vėžio gydymui. Jis slopina naviko ląstelės fermentus kinazes, atsakingus už jų augimą ir dalijimąsi. Inkstų vėžio gydymui pazopanibas gali būti skiriamas kaip pirmos eilės preparatas. Kiaušidžių vėžiui gydyti jis gali būti skiriamas po operacijos ir jau skirtos chemoterapijos, kaip palaikomasis gydymas – tai atitolina ligos progresavimą, tačiau neturi įtakos bendram išgyvenamumui. Daugelio reguliavimo institucijų visame pasaulyje patvirtintas inkstų ląstelių karcinomai ir minkštųjų audinių sarkomai gydyti.
Azerbaidžano futbolo varžybos 2015–2016 m.
Azerbaidžano futbolo varžybos 2015–2016 m.
Inter vs. Qarabağ
--
Nefči vs. Qabala
-
Lietuva 2014 m. Eurovizijoje
Lietuva dalyvavo 2014 m. Eurovizijoje, kuri vyko Kopenhagoje, Danijoje. Šalies daina buvo atrenkama per Eurovizijos dainų konkurso nacionalinę atranką, devynių savaičių nacionalinio finalo formatą, kurį organizavo Lietuvos nacionalinis radijas ir televizija (LRT). Po finalo išaiškėjo, kad į 2014 m. „Euroviziją“ vyks Vilija Matačiūnaitė su savo pačios bei Viktoro Vaupšo kūrybos daina „Attention“.
„Eurovizijos“ dainų konkurso nacionalinė atranka
„Eurovizijos“ dainų konkurso nacionalinė atranka yra nacionalinio finalo formatas, sukurtas LRT, siekiant atrinkti Lietuvos dainą 2014 m. Eurovizijoje. Atranka apims dešimties savaičių ilgą procesą, kuris prasideda nuo 2013 m. gruodžio 14 dienos, daina bus pasirinkta 2014 m. vasario 8 d., o atlikėjas 2014 m. vasario 15 dieną. Konkursą veda Simona Nainė ir Arūnas Valinskas.
4 laida (sausio 4 d.)
4-oji atrankos laida surengta 2014 m. sausio 4 d. Jame dalyvavo dešimt atlikėjų, kurie atliko lietuviškų dainų hitus.
Fradique de Menezes
Fradique de Menezes (g. 1942 m. rugsėjo 3 d.) – San Tomė ir Prinsipės politikas, nuo 2001 m. esantis šalies prezidentas.
Lietuva 2014 m. Eurovizijoje
Eurovizijoje
Lietuva dalyvaus antrajame pusfinalyje gegužės 8 d.
Fradique de Menezes
Biografija
Fradique de Menezes gimė 1942 m. rugsėjo 3 d. tuo metu buvusioje Portugalijos kolonijoje San Tomės mieste. Jo tėvas buvo portugalas, o mama – vietinė. Mokslus Menezes baigė Portugalijos ir Belgijos aukštosiose mokyklose.
Savo šalyje Menezesas yra sėkmingas verslininkas. Nuo 1986 iki 1987 m. jis buvo šalies užsienio reikalų ministras. Surinkęs 55.2% rinkėjų balsų 2001 m. jis buvo išrinktas šalies prezidentu. Kadangi politikas turėjo Portugalijos pilietybę, po rinkimų daug kas iškėlė abejones, ar jis gali tapti šalies vadovu. Tačiau Menezesas po rinkimų atsisakė Portugalijos pilietybės ir jam neliko jokių kliūčių užimti prezidento postą.
2003 m. liepos 16 d., kai Menezesas lankėsi Nigerijoje, šalyje kilo karinis maištas ir kariuomenės vadas Fernando Pereira perėmė prezidento postą. Tačiau po savaitės tvarka šalyje buvo atstatyta pasiekus susitarimą ir Menezesas grįžo į prezidento postą.
2006 m. liepos 30 d. šalyje įvyko nauji prezidento rinkimai, kuriuos vėl laimėjo Menezesas, surinkęs 60.58% rinkėjų balsų.
Eiselio ežeras
Eiselio ežeras  – seklus ežeras, giliai įsiterpęs į Nyderlandų teritoriją. Tai didžiausias Vakarų Europos ežeras. Vidutinis gylis – 5-6 m. Krantai žemi, kranto linija vingiuota, yra užutėkių (pagrindinis – Ketelmeras).
Ežeras sudarytas 1932 m. ligtolinę Šiaurės jūros įlanką Zeiderzę patvenkus 32 km ilgio Afleitdeiko užtvanka. Įrengus užtvanką pradėtas ežero įsisavinimo planas, didelės jo teritorijos paverstos polderiais. Šios polderių žemės dabar sudaro Flevolando provinciją. 1975 m. skersai Eiselio ežerą pastatyta Hautribdeiko damba, kuria nutiestas kelias tarp Enkheizeno ir Lelistado. Ši atskirta ežero dalis vadinama Markermerio ežeru.
RK2905
RK2905 – rajoninis kelias, jungiantis Pakruojį, Sosdvarį ir Mikniūnus. Kelio ilgis – 20,19 km. Kelias nuo Pakruojo iki Mažeikonių yra asfaltuotas, visas likęs kelias yra dengtas žvyru.
Kelias prasideda Pakruojyje, Taikos gatvėje. Kelias eina Pakruojo rajone. Prie kelio yra šios gyvenvietės: Pakruojis, Mažeikoniai, Kalevai, Sosdvaris, Vainiūnai, Mikniūnai. Kelias baigiasi Mikniūnuose, sankryžoje su. Ties Laborais į kelią įsilieja, Kalevuose iš kelio atsišakoja , o Sosdvaryje į kelią įsilieja.
Eiselio ežeras
thumb|left|170px|Ežero žemėlapis
Vasilijus Narežnas
Vasilijus Narežnas (, 1780 m. Ustivica, Poltavos gubernija – 1825 m. liepos 3 d. Sankt Peterburgas) – rusų rašytojas.
Kūryba
Kūrybai įtakos turėjo Gavrila Deržavinas. Ankstyvojoje kūryboje – tragedijose, panegirikose vyrauja neoklasicizmo sekėjams būdingas praeities literatūros temų, siužetų, įvaizdžių, žanrinių formų ieškojimas. Vėliau sukurtų buitinių satyrinių romanų serijoje pavaizdavo Rusijos valdininkų ir aristokratų savivalę, sukūrė satyrinių Rusijos kaimo vaizdų. Jo kūrybos tradicijas plėtojo natųralinės mokyklos atstovai. Jo romanas „Du Ivanai, arba Aistra bylinėtis“ suteikė siužetą N. Gogolio apysakai „Kaip susipyko Ivanas Ivanovičius su Ivanu Nikiforovičium“.
Marius Adamonis
Marius Adamonis (g. 1997 m. gegužės 13 d. Panevėžys) – Lietuvos futbolininkas, vartininkas, priklausantis SS Lazio klubui, tačiau nuolat skolinamas kitiems klubams. Kitados buvo kviečiamas į Lietuvos jaunimo futbolo rinktines.
Karjera
Futbolą pradėjo žaisti Lietuvoje, buvo Klaipėdos „Atlanto“ narys. A lygoje sužaidė aštuonerias rungtynes.
Italija
Italijoje nuo 2017 m., kai pasirašė profesionalo sutartį su SS Lazio. Kelis kartus buvo registruojamas Serie A rungtynėms, tačiau šiame klube įsitvirtinti nepavyko.
Otokė
thumb|250px|Rytų Otokės gyvenvietė
Marius Adamonis
Italija
2020 m. spalio pradžioje iki 2020-2021 m. sezono pabaigos buvo išnuomotas Serie B Salernitana klubui.
Otokė
Otokė  – sala Panamos įlankoje, į rytus nuo Punta Čamės. Priklauso Panamos provincijai, administruojama iš Tabogos. Plotas – 2,66 km².
Marius Adamonis
Italija
2022 m. birželio nėn. vartininkas su „Lazio“ pasirašė naują trejų metų sutartį, pagal kurią šiam klubui priklausys iki 2025 m. vasaros.
Otokė
Saloje gyvena 130 žmonės (2000 m.). Jie įsikūrę Rytų Otokės ir Vakarų Otokės gyvenvietėse. Verčiamasi žemės ūkiu, žvejyba, turizmu.
Ispanų vykdomo užkariavimo metu Otokėje gyveno kasikų Karetos, Tatalao ir Estivos vadovaujami indėnai.
Natacha Regnier
Nataša Renje (g. 1974 m. balandžio 11 d. Ikselyje) – belgų aktorė, pirmoji savo šalyje laimėjusi Cezario apdovanojimą.
Biografija
Nataša mokėsi dramos mokykloje Briuselyje, kur po vaidmens trumpo metražo filme „The Motocycle Girl“ buvo pastebėta kino režisierių ir ėmė gauti pirmuosius vaidmenis. 1998 m. filmas „La Vie rêvée des anges“ atnešė jai ir tarptautinį pripažinimą. Aktorė gyvena Prancūzijoje ir vaidina daugiausia šios šalies kino bei televizijos filmuose.
Asmeninis gyvenimas
Nataša buvo ištekėjusi už muzikanto bei kompozitoriaus Yann Tiersen, su kuriuo susilaukė dukters bei išmėgino dainininkės karjerą.
Veiviržėnų piliakalnis
Veiviržėnų piliakalnis su gyvenviete (registro kodas iki 2005 m. balandžio 19 d. A426K, Lietuvos Respublikos kultūros paminklų sąrašo Nr. AR477) – piliakalnis Klaipėdos rajono savivaldybės teritorijoje, prie Veiviržėnų miestelio, Veiviržėnų seniūnija. Pasiekiamas keliu Veiviržėnai – Balsėnai pravažiavus Veiviržą, pakilus iš jo slėnio, pasukus į dešinę pietų kryptimi pro čia esančius ilgus barakus ir pavažiavus lauko keliuku 400 m, yra neprivažiavus sodybos, priekyje, dešinėje -­ matyti grioviu apsupta papilio aikštelė.
Piliakalnis
Piliakalnis įrengtas aukštumos kyšulyje, Veiviržo kairiajame krante. Aikštelė trapecinė, pailga rytų – vakarų kryptimi, 37 m ilgio, 34 m pločio rytiniame gale, 11 m pločio vakariniame gale, žemesniu vakariniu galu. Jos rytiniame krašte supiltas 3 m aukščio, 20 m pločio pylimas, kurio išorinis 5 m aukščio šlaitas leidžiasi į čia buvusį griovį ir už jo esantį papilį. Papilio aikštelė keturkampė, orientuota rytų – vakarų kryptimi, 35 m ilgio, 70 m pločio. Aikštelės pietiniame krašte supiltas 0,3 m aukščio, 6 m pločio pylimas, kurio išorinis 1,3 m aukščio šlaitas leidžiasi į čia buvusį griovį, už kurio yra antras 0,8 m aukščio, 8 m pločio pylimas. Šiaurinėje pusėje papilys nuo gretimų aukštumų atskirtas 8 m pločio, 4 m gylio grioviu, rytuose besijungiančiu su natūralia dauba. Šlaitai statūs, 15 m aukščio. Piliakalnis datuojamas I tūkstantmečiu - XIII a.
Šlaitai į Veiviržo slėnį nuslinkę. Piliakalnis apaugęs lapuočiais medžiais, papilio aikštelė dirvonuoja.
Tyrimai
1905 m. Liudvikas Kšivickis aikštelėje iškasė duobę, aptiko 45 cm storio kultūrinį sluoksnį. Piliakalnio žvalgomuosius archeologinius tyrimus 1963 m. atliko Lietuvos istorijos institutas.
Dramblio Kaulo Kranto futbolo čempionatas
Dramblio Kaulo Kranto Ligue 1 (Ligue 1) – Dramblio Kaulo Kranto profesionalų futbolo lyga, įkurta 1960 metais.
Istorija
Nuo to laiko jos čempionais ASEC Mimosas iškovojo čempionų titulus 28 kartus. Tai – šalies rekordas.
2019–2020 m. sezonas buvo nutrauktas dėl pandemijos.
Casertana FC
Futbolo klubas „Casertana“, kartais vadinamas tiesiog „Casertana FC“ – Italijos futbolo klubas iš Kazertos miesto, esančio Neapolitanijoje.
Istorija
Klubo ištakos siekia 1909 m.
Tui Haatakalaua
Tui Haatakalaua – Tongos imperijos valdovų dinastija ir titulas, naudotas nuo XV–XVIII a. Jis egzistavo paraleliai su Tui Tonga, tik turėjo pasaulietinę, o ne religinę valdžią. Nuo XVII a. dinastija nebeteko naujos valdžios, kurią paveržė Tui Kanokupolu.
Dinastinę liniją apie 1470 m. įkūrė 24-asis Tui Tonga Kauʻulufonua, kuris padalino Tongos valdžią į religinę ir pasaulietinę. Pirmuoju Tui Haatakalaua tapo jo brolis Moungāmotua. Abi dinastijos valdė tame pačiame mieste – Mua, tačiau Tui Tonga turėjo rūmus toliau nuo jūros, o Tui Haatakalaua – blogesnėse žemėse arčiau jos. Abiejų dinastijų ribas skyrė simbolinis Fonuamoa kelias.
Sąrašas
Po Maealiuaki minimi kiti galimi atstovai, tačiau situacija dėl jų neaiški.
Šios dinastijos palikuonys davė pradžią Tongos didikų giminei Tungī.
Gibirdė
Gibirdė arba Gibirzdė  – kaimas Gudijoje, Gardino srityje, Astravo rajone, Gervėčių kaimiškojoje apylinkėje. Įsikūręs 15 km į šiaurės rytus nuo Astravo, 1,5 km į pietryčius nuo Gervėčių, Aluošios dešiniajame krante, miškelyje.
Nexus One
Nexus One – „Google“ kompanijos išleistas išmanusis telefonas. Pristatytas 2010 m. sausio 5 d. Naudoja Android 2.3.3 operacinę sistemą.
Per pirmąją „Nexus One“ pateikimo rinkai savaitę buvo parduota apie 20 000 šio telefono vnt.
Jonas Valaitis (1893)
Jonas Valaitis (1893 m. rugpjūčio 10 d. Šilkaičiuose, Alvito valsčius, Vilkaviškio apskritis – 1966 m. liepos 31 d. JAV) – Lietuvos kooperacijos, politinis bei visuomenės veikėjas.
Biografija
1907 m. baigė Vilkaviškio pradžios mokyklą. Mokėsi staliaus profesijos. Nuo 1908 m. įsitraukė į Lietuvos krikščionių demokratų partijos veiklą. Pirmojo pasaulinio karo metais buvo pasitraukęs į Rusiją, dalyvavo Lietuvių draugijos nukentėjusiems dėl karo šelpti veikloje. 1919 m. grįžo į Lietuvą, Vilkaviškyje įsteigė kooperatyvą „Žiedas“.
1920 m. gegužės 15 d. – 1922 m. lapkričio 13 d. Steigiamojo Seimo atstovas, išrinktas II (Kauno) rinkimų apygardoje. Priklausė Lietuvos ūkininkų sąjungos frakcijai, įėjusiai į Lietuvos krikščionių demokratų partijos bloką. 1923 m. birželio 5 d. – 1926 m. birželio 2 d. Antrojo Seimo atstovas.
1944 m. pasitraukė į Vokietiją, vėliau persikėlė į JAV.
Gorne Polė
Gorne Polė  – kaimas Juodkalnijoje, Nikšičiaus opštinoje. 168 gyventojai (2011 m.).
Australijos stadionas
Australijos stadionas – daugiafunkcis stadionas, esantis Sidnėjuje, Australijoje. Stadione telpa 83500 žmonių. Namų rungtynes žaidžia Sydney FC futbolo klubas. Stadionas pastatytas specialiai 2000 m. vasaros olimpinėms žaidynėms.
Varžybos
2000 m. stadione vyko 2000 m. vasaros olimpiados lengvosios atletikos ir futbolo varžybos.
2023 m. stadione vyko 2023 m. FIFA moterų pasaulio taurės varžybos.
Plimutas (Pensilvanija)
Plimutas  – miestelis Jungtinėse Amerikos Valstijose, rytų Pensilvanijoje, 6 km į pietvakarius nuo Vilks Bario, prie Saskuehanos upės. thumb|left|160px|Šv.Kazimiero bažnyčia [[XIX a.|XIX–XX a. sandūroje]] thumb|left|160px|Mieste leisto laikraščio „[[Vienybė lietuvninkų“ pirmasis puslapis (1895 m.)]]
Istorija
Gyvenvietė irokėzų žemėse įkurta 1769 m. Nuo XIX a. pradėta akmens anglių gavyba, Plimutą pasiekė geležinkelis, kėlėsi imigrantai (ypač lenkai, lietuviai, slovakai).
Lietuviai
Lietuviai mieste apsigyveno XIX a. vid., 1890 m. jų būta virš 2000, o nuo XX a. pr. ėmė mažėti. Plimuto lietuvių dramos vaidilų draugija (įkurta 1896 m.) suvaidino pirmąjį JAV lietuvių spektaklį (Antano Truskio „Be sumnenės“). Veikė vakarinė suaugusiųjų mokykla (nuo 1887 m.), Šv. Kazimiero bažnyčia, ėjo laikraščiai „Vienybė lietuvninkų“ (1886–1907 m.), „Valtis“ (1894–1895 m.), „Tėvynė“ (1896–1900 m.), 1886–1897 m. Plimute išleistos 39 lietuviškos knygos.
1884 m. įkurta bendra lietuvių–lenkų katalikų Dievo Motinos Gimimo parapija, pirmasis klebonas – W.Spryszynskis. Vėliau klebonavo kun. Antanas Varnagiris ir kun. Aleksandras Burba. Pastarasis ėmė burti lietuvius, tuo pačiu iššaukdamas trintį tarp abiejų tautų tikinčiųjų. Tada kun.A.Burba įsteigė atskirą parapiją lietuviams ir jau 1890 m. spalio 27 d. mieste atidaryta JAV pirmoji tik lietuvių statyta Šv. Kazimiero bažnyčia. 1895 m. pr. į atlaidus Plimute suvažiavo nemažai lietuvių kunigų: be Aleksandro Burbos dalyvavo Petras Abromaitis, Juozas Gricius, Jonas Kuras, Juozas Mašiotas, Mykolas Pėža, Mykolas Šedvydis, Juozas Zlatožinskas, Juozas Žebrys ir Jonas Žilius-Žilinskas. Jie nusprendė kurti lietuviškų mokyklų tinklą Pensilvanijos valstijoje. Mokytojomis turėjo dirbti vienuolės, todėl tąkart nuspręsta steigti ir lietuvių katalikių vienuolyną. Kunigų A.Burbos ir J.Zlatožinsko mirtys šiuos planus kiek sutrikdė, Šv. Kazimiero seserų kongregacija buvo įsteigta tik 1907 m. Plimuto Šv.Kazimiero bažnyčioje nuo 1925 m. vargonininku dirbo žinomas pianistas ir chorvedys Petras Karašauskas – čia suorganizavo mišrųjį, mergaičių ir berniukų chorus bei orkestrą.
Tui Kanokupolu
Tui Kanokupolu – Tongos imperijos valdovų dinastija ir titulas, naudotas nuo XVII a. Jis egzistavo paraleliai su Tui Tonga, ir Tui Haatakalaua.
Marta
Marta Vieira da Silva, dar žinoma kaip Marta (g. 1986 m. vasario 19 d. Alagoaso valstijoje, Brazilijoje) – buvusi brazilų futbolininkė, puolėja, žaidusi JAV Nacionalinės moterų futbolo lygos (NWSL) „Orlando Pride“ klube, atstovavusi Brazilijos moterų futbolo rinktinei.
Biografija
miniatiūra|180px|left|Mače „Futbolas prieš skurdą“ (Šveicarija, 2014) Gimė nedideliame, 12 tūkst. gyventojų turinčiame Dois Riašuso (Dois Riachos) miestelyje. Kai mergaitei sukako metai, šeimą paliko tėvas, ją augino motina. Nuo vaikystės žaidė futbolą kieme su kitais vaikais. Būdama keturiolikmetė, išvažiavo mokytis ir sportuoti į Rio de Žaneirą.
Nuo 2004 m. Marta atstovavo Švedijos „Umea IK“ klubui. Ji išmoko švedų kalbą, su klubu pasiekė įvairių pergalių. Su „Umea IK“ Marta tris kartus laimėjo Švedijos čempionatą, 2004 m. – UEFA taurę. Futbolininkės asmeniniai pasiekimai buvo išskirtiniai: per 103 „Umea IK“ žaistas rungtynes įmušė 210 įvarčių. 2008 m. Marta persikėlė atgal per Atlantą ir pasirašė sutartį su Los Andželo „Sol“ klubu. 2017 m. kovo 4 d. Martai suteikta Švedijos pilietybė. Ji pareiškė, kad kartu išlaikys gimtosios Brazilijos pilietybę.
Pripažinimas ir šlovė
Marta vadinama geriausia visų laikų moterų futbolo žaidėja, paties Pelé praminta „Pelé su sijonu“.